
                           Institutul Naţional de Transfuzie Sanguină  "Prof. Dr. C. T. Nicolau"

                                   Str. Constantin Caracaş nr. 2 – 8, sector 1, Bucureşti

                                                  Cod fiscal: 4602092

                             Telefon.: + 4 0314053670 ; Fax: + 4 0213191779

                        e-mail: secretariat@donare-sange.ro ; web: https://www.ints.ro

ANUNȚ

ORGANIZARE RECRUTARE ȘI SELECȚIE PERSONAL PE POSTURI ÎNFIINȚATE ÎN AFARA ORGANIGRAMEI INSTITUTULUI NAȚIONAL DE TRANSFUZIE SANGUINĂ “PROF. DR. C.T. NICOLAU”

PENTRU DESFĂȘURAREA DE ACTIVITĂȚI

în cadrul proiectului cu finanțare externă nerambursabilă

Program Sănătate, FSE+ / cod SMIS 352535

În conformitate cu dispozitiile Procedurii de recrutare și selecţie a personalului angajat în afara organigramei în cadrul proiectelor finanţate din fonduri externe nerambursabile derulate de ministerul sănătăţii și de unităţile cu personalitate juridică aflate în subordinea, sub autoritatea sau în coordonarea acestuia, aprobate prin Ordinul Ministrului Sănătății nr. 2385/ 17.07.2023, coroborat cu prevederile Art. 16 alin.(10) și (10^6) din cadrul Legii nr. 153/ 2017 privind salarizarea personalului plătit din fonduri publice, cu modificările și completările ulterioare și Hotărârii Guvernului României nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice,
I. Denumirea Proiectului 
Proiect cod SMIS 352535, finanțat din fonduri europene nerambursabile, implementat de către INSTITUTUL NATIONAL DE TRANSFUZIE SANGUINA ``PROF. DR. C.T. NICOLAU`` având titlul “FORUM CTS- Formare operațională pentru Resursa Umană Medicală din Centrele de Transfuzie Sanguină”  
II. Numărul și tipul posturilor pentru care se organizează procedura de recrutare și selecție: 
· 1 post expert național, de execuție, după cum urmează: 
· 1 post expert echipa de implementare.
III. Denumirea posturilor:
	Echipă implementare
	Nr.crt.
	Denumire post 

	
	1
	SO_ Expert Responsabil formare zona de Est

	
	
	


	1
	SO_ Expert Responsabil formare zona de Est

	Durata angajării

	maxim 22 luni

	63 ore/ lună, conform cerințelor și necesităților Contractului de finantare

	prestarea activității se va face în afara sediului/Sediul de implementare al Proiectului din cadrul Institutului Național de Transfuzie Sanguină „Prof. Dr. C.T. Nicolau„

	Descriere activități/ Responsabilități corespunzătoare postului/ Atribuții

	• răspunde pentru formarea personalului medical din zona de est, respectiv 2 centre de transfuzie regionale si  10 centre judetene: CRTS-IS,-GL si CTS -CT,-BC, -BZ, NT, VS, BR, TL, BT, SV, VR. 

	* evalueaza nivelul de pregătire si informare al personalului medical din din centrele de transfuzie sanguina cu privire la cadrul legislativ si organizatoric de funcționare a sistemului național de transfuzie sanguina, al normelor tehnice în vigoare, precum și al recomandărilor de buna practica existente la nivel național și European, internațional;

	* identifica nevoile de formare în contextul intrării in vigoare a Regulamentului European și a reorganizării sistemului național de transfuzie sanguine- obiectiv al Programului de guvernare 2023-2030;

	* organizează, coordonează și monitorizează realizarea obiectivelor stabilite cu privire la activitățile de formare a medicilor si as. med., pe baza indicatorilor si a rapoartelor întocmite de formatori, feedback al participanților;

	• elaborează si răspunde de elaborarea curriculei si a suportului pentru de Curs M2 medici, în colaborare cu ceilalți formatori; 

	• Evaluează suportul de curs înaintea adoptării, astfel incat sa se asigure un nivel echivalent de informare si formare a medicilor din toate regiunile;

	• participa la elaborarea curriculei  si a suporturilor pentru cursurile A2 si M1, M2; 

	• Asigura selecția grupului țintă medici si asistente medicale conform cerințelor proiectului; 

	• participă la realizarea cursurilor A2, M1, M2 prin prezentarea  secțiunilor alocate conform curriculei si suportului de curs; 

	• elaborează grilele testele de evaluare post-curs si realizeaza evaluarea finală a cursantilor din grupul tinta;

	• colaborează cu managerul de proiect și ceilalți membri ai echipei pentru corelarea datelor și documentelor;

	• gestionează în siguranță datele sensibile din proiect, în conformitate cu legislația și cerințele programului de finanțare;

	• participă la ședințele/întâlnirile din cadrul Proiectului organizate cu membrii echipei de management/implementare;

	• respectă prevederile legislației aplicabile și ale Contractului de finanțare; 

	• întocmește documentația necesară propriei activități, folosește eficient timpul de lucru, execută la termen și calitativ sarcinile primite;

	• cunoaște și respectă normele de protecția muncii și PSI specifice locului de muncă;

	• îndeplinește orice alte sarcini și atribuții specifice funcției pentru buna desfășurare a activităților proiectului, ca urmare a deciziei Managerului de proiect;

	• întocmește rapoarte de activitate și fișe de pontaj lunare cu activitățile desfășurate concret și cu rezultatele obținute;

	• păstrează secretul de serviciu și confidentialitatea informațiilor din cadrul proiectului.

	Condiții generale și specifice obligatorii impuse prin fișa postului

	Educație solicitată
	licențiat, studii superioare în domeniul medicina

	Experiență solicitată
	• specializare in medicina de laborator ( hematologie, biochimie, virusologie, imunologie, bacteriologie)  

• Grad profesional: medic primar; 

•supraspecializare in Medicina Transfuzionala

• formator acreditat de Ministerul Sanatatii pentru domeniul Medicina Transfuzionala;

*Formator acreditat  de Ministerul Sanatatii pentru domeniul Asigurarea calitatii in laboratorul clinic

• peste 15 ani experienta in elaborarea, organizarea, coordonarea de programe de formare initiala si continua, transversala si specifica, in domeniul Medicinei transfuzionale,  pentru medici de diverse specialitati, la nivel national si international

 * experienta in elaborarea, revizuirea si actualizarea de norme si recomandari tehnice la nivel national si international

* experienta in implementarea de norme, ghiduri,  recomandari la nivel local si national

	Competențe solicitate
	• capacitate de analiză și sinteză; 

• capacitate de planificare și monitorizare; 

• capacitate de comunicare și relaționare.


IV. Criterii de evaluare și probe pentru selecția experților:

1. Verificarea eligibilității dosarelor 
Pentru a fi admis în etapa următoare, dosarul trebuie să conţină toate documentele solicitate şi să îndeplinească condiţiile obligatorii din anunţul de recrutare şi selecţie.

2. Evaluarea candidaților conform criteriilor stabilite pentru fiecare post în parte 

Se vor analiza: nivelul educației și formării, experiența anterioară similară postului pentru care candidează sau aptitudini care să demonstreze capabilitatea solicitanților de a îndeplini respectivele sarcini din fișa postului (competențe și experiență).

3. Probă pentru selecție: interviul 
Se testează cunoștiințele teoretice și/ sau aptitudinile necesare ocupării postului pentru care se organizează selecția. 

Criteriile de evaluare pentru punctarea interviului sunt:

· abilităţi şi cunoştinţe impuse de funcţie;
· capacitatea de analiză şi sinteză;

· motivaţia candidatului;

· comportamentul în situaţiile de criză;

· abilităţi de comunicare;

· iniţiativă şi creativitate.

V. Documente necesare pentru înscrierea la procesul de recrutare și selecție:

Pentru înscrierea la procesul de recrutare și selecție candidații vor prezenta un dosar care va conține următoarele documente:

· cerere de înscriere (ANEXA nr.1)    
Cerere de înscriere este un formular tip care va cuprinde denumirea postului pentru care se candidează 
· copia actului de identitate sau orice alt document care atesta identitatea, potrivit legii, aflate in termen de valabilitate.

Certificarea copiei se va efectua prin confruntare cu originalul documentelor de catre secretarul comisiei.
· copia certificatului de casatorie sau a altui document prin care s-a realizat schimbarea de nume, dupa caz. 

Certificarea copiei se va efectua prin confruntare cu originalul documentelor de catre secretarul comisiei.

· copiile documentelor care atesta nivelul studiilor si ale altor acte care atesta efectuarea unor specializari, precum si copiile documentelor care atesta indeplinirea conditiilor specifice ale postului solicitate de autoritatea sau institutia publica.

Certificarea copiei se va efectua prin confruntare cu originalul documentelor de catre secretarul comisiei.
· documente justificative care atesta vechimea in specialitatea studiilor și/ sau în muncă, respectiv care să ateste experiența profesională specifică necesară pentru ocuparea postului (ex. adeverinţe privind vechimea în muncă şi în specialitatea studiilor, contracte de muncă însoţite de fişe de post, acte administrative de numire în echipele de implementare/management în cadrul unor proiecte, certificate de competenţă lingvistică, etc). Certificarea copiei se va efectua prin confruntare cu originalul documentelor de catre secretarul comisiei.
· certificat de cazier judiciar sau, dupa caz, extrasul de pe cazierul judiciar sau o declaratie pe propria raspundere privind antecedentele penale In acest caz, candidatul declarat admis la selectia dosarelor are obligatia de a completa dosarul de concurs cu originalul documentului, anterior datei de sustinere a probei scrise si/sau probei practice;

· adeverinta medicala care sa ateste starea de sanatate corespunzatoare, eliberata de catre medicul de familie al candidatului sau de catre unitatile sanitare abilitate cu cel mult 6 luni anterior derularii procedurii de recrutare și selecție.

Certificarea copiei se va efectua prin confruntare cu originalul documentelor de catre secretarul comisiei.
· declaraţie pe proprie răspundere că nu a fost lucrător al Securităţii sau colaborator al acesteia, în condiţiile prevăzute de legislaţia specifică.

· declaraţie de disponibilitate privind timpul alocat pentru desfăşurarea activităţii în cadrul proiectului (ANEXA nr. 2) 
· certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, 
· declaraţie privind acordul pentru prelucrarea datelor cu caracter personal (ANEXA nr. 3) 

· curriculum vitae, model comun european, DATAT ŞI SEMNAT PE FIECARE PAGINĂ, în format Europass, în care să se menţioneze PROIECTUL ŞI POSTUL VIZAT DE CANDIDAT, cu indicarea link-urilor la care pot fi accesate eventualele studii, rapoarte, articole publicate de către candidat, editura, anul publicării şi numele cărţilor/broşurilor publicate de candidat (CV-ul conţine obligatoriu date de contact valide: adresa de e-mail şi număr de telefon mobil); 
· împuternicire pentru depunerea documentelor în numele candidatului şi declaraţie pe proprie răspundere a împuternicitului (ANEXA nr. 4), dacă este cazul.
· OPIS al documentelor care constituie dosarul de recrutare şi selecţie, cu indicarea numărului de pagini pentru fiecare document din dosar (ANEXA nr. 5).

OPIS-ul documentelor ce constituie dosarul de recrutare şi selecţie se va transmite de către candidat în varianta electronică, în format editabil excel, secretarului comisiei, la adresa de e-mail runos-inht@donare-sange.ro, indiferent de modalitatea de depunere a dosarului. Candidatul va transmite opisul documentelor la momentul confirmării programării datei de depunere a dosarului comunicată de către secretarul comisiei sau concomitent cu transmiterea dosarului prin metodele alternative menționate în anunţ.
Anexele prezentului anunț sunt modele ale următoarelor formulare:

· Cerere de înscriere - ANEXA nr. 1;

· Declarație de disponibilitate privind timpul alocat - ANEXA nr. 2;

· Declaraţie privind acordul pentru prelucrarea datelor cu caracter personal - ANEXA nr. 3;

· Împuternicire pentru depunerea documentelor în numele candidatului şi declaraţie pe proprie răspundere a împuternicitului - ANEXA nr. 4;

· OPIS documente - ANEXA nr. 5;

VI. Informații privind modalitatea și termenul limită de depunere a dosarului:

Dosarele de concurs se depun la Compartimentul Resurse umane din cadrul Institutului National de Transfuzie Sanguină „Prod.Dr.C.T.Nicolau„ din București, Str. C.Caracas nr.2-8, sect.1,cod poștal 011155, Romania, de luni pana vineri, intre orele 09.00-14.00 (cu exceptia zilelor legale libere) sau pot fi transmise de candidati prin Posta Romana, serviciul de curierat rapid, posta electronica la adresa                  runos-inht@donare-sange.ro, pana la data limita mentionata in Calendarul procedurii de mai jos, de luni pana vineri, intre orele 09.00-14.00.
Certificarea tuturor copiilor se va efectua prin confruntare cu originalul a documentelor de către secretarul comisiei de evaluare, prin aplicarea ştampilei conform cu originalul pe documentele depuse în copie, în cazul depunerii în format hârtie.

În situaţia în care dosarele vor fi depuse prin mijloace alternative, candidaţii au obligaţia de a se prezenta la secretarul comisiei cu documentele prevăzute la Pct. V de mai sus în original, pentru certificarea acestora, pe tot parcursul desfăşurării procedurii de recrutare şi selecţie, dar nu mai târziu de data şi ora organizării probei interviu după caz, sub sancţiunea neemiterii actului administrativ de angajare.

Depunerea documentelor la altă adresă decât cea indicată în anunţ sau după termenul limită precizat atrag automat excluderea/ respingerea dosarului candidatului. 

Documentele vor fi prezentate organizate în dosar, în ordinea mai sus menţionată. 

Transmiterea documentelor prin poşta electronică se realizează în format .pdf cu volum maxim de 1 MB, documentele fiind acceptate doar în formă lizibilă. 

Nerespectarea cerinţelor de mai sus va conduce la respingerea candidatului. 

OPIS-ul documentelor ce constituie dosarul de recrutare şi selecţie se va transmite de către candidat în varianta electronică, în format editabil excel, secretarului comisiei, la adresa de e-mail runos-inht@donare-sange.ro, indiferent de modalitatea de depunere a dosarului. Candidatul va transmite opisul documentelor la momentul confirmării programării datei de depunere a dosarului comunicată de către secretarul comisiei sau concomitent cu transmiterea dosarului prin metodele alternative menționate în anunţ.

Lipsa documentelor, neconcordanţa între informaţiile din dosar şi documentele solicitate candidaţilor, depunerea unor documente care nu pot fi certificate conform prezentei proceduri, depunerea acestora la altă adresă decât cea indicată în anunţ sau după termenul limită precizat în anunţ atrag excluderea/ respingerea dosarului candidatului. 

Comisia de recrutare şi selecţie poate solicita pe durata selecţiei dosarelor completarea cu documente relevante aferente dosarului candidatului. 

Modele de formulare solicitate (cerere de inscriere, model CV, etc.) pot fi descarcate de pe site-ul Institutului National de Transfuzie Sanguina ``Prof.Dr.C.T.Nicolau , www.ints.ro sau solicitate Compartimentului RUNOS, la adresa de email runos-inht@donare-sange.ro.

Relatii suplimentare se pot obtine la sediul Institutului din National de Transfuzie Sanguina ``Prof.Dr.C.T.Nicolau.

VII. Bibliografia: 

· Ghidului solicitantului  “ANEXA la Ordinul Ministrului Investițiilor și Proiectelor Europene nr. 585/26.03.2025“

· Strategia Națională de Sănătate 2023-2030

· Ordinului ministrului sănătății nr. 2385/ 07.07.2023 pentru aprobarea Procedurii de recrutare si selecţie a personalului angajat în afara organigramei în cadrul proiectelor finanţate din fonduri externe nerambursabile derulate de ministerul sănătăţii și de unităţile cu personalitate juridică aflate în subordinea, sub autoritatea sau în coordonarea acestuia;

· Legea nr. 53/ 2003 privind Codul muncii cu modificarile si completarile ulterioare;

VIII. ETAPELE desfasurarii concursului 

sunt prevazute in Calendarul privind desfasurarea acestuia, astfel:

1. Verificarea eligibilității dosarelor de înscriere
Pentru a fi admis în etapa următoare, dosarul trebuie să conţină toate documentele solicitate şi să îndeplinească condiţiile obligatorii din anunţul de recrutare şi selecţie. În urma acestei etape, candidatul este declarat admis sau respins.

2. Evaluarea dosarelor candidaţilor 
Evaluarea se va realiza în baza criteriilor stabilite pentru fiecare post în parte. Punctajul minim pentru a fi admis în această etapă este de 60 de puncte, punctajul maxim care poate fi obţinut fiind de 100 puncte. 

Rezultatul evaluării dosarelor candidaţilor, ulterior parcurgerii etapei 1 şi 2 se publică prin afişarea la avizier şi pe pagina web a instituţiei.

3. Interviul
Verificarea cunoştinţelor şi/ sau a aptitudinilor candidaţilor admişi în etapa a doua şi se va realiza prin interviuri individuale. 

Criteriile de evaluare pentru stabilirea planului de interviu sunt: abilităţi şi cunoştinţe impuse de funcţie, capacitatea de analiză şi sinteză, motivaţia candidatului, comportamentul în situaţiile de criză, abilităţi de comunicare, iniţiativă şi creativitate. 

Aceasta probă se va desfăşura la sediul instituţiei beneficiare prin prezenţa fizică a candidatului în faţa comisiei de recrutare şi selecţie sau utilizând tehnologia disponibilă pentru realizarea de transmisii live-video, dacă instituţia deţine aceste resurse.

Punctajul maxim posibil acordat unui candidat va fi de 100 puncte, iar minimul admisibil va fi de 60 puncte.

Rezultatele verificării cunoştinţelor şi/ sau a aptitudinilor candidaţilor vor fi publicate prin afişarea la avizier şi pe pagina web a instituţiei.

Rezultatul final al procesului de recrutare reprezintă media aritmetică a punctajelor obţinute de candidaţi ulterior parcurgerii etapelor 2 şi 3. 

În situaţia în care sunt mai multe posturi pentru care se organizează procesul de recrutare si selecţie, candidaţii vor fi declaraţi admişi în ordinea descrescătoare a punctajelor obţinute.

4. Comunicarea rezultatelor

Comunicarea rezultatelor se va realiza prin afisare la avizierul Institutului National de Transfuzie Sanguina ``Prof.Dr.C.T.Nicolau``, respectiv pe pagina de internet a institutiei www.ints.ro, sectiunea “Anunturi”, in termenele prevazute conform Calendarului de desfasurare a procedurii.

IX. Soluționarea contestațiilor: 

Eventualele contestaţii privind punctajul obţinut la etapa a doua, precum şi cu privire la rezultatul final al procesului de recrutare şi selecţie, pot fi depuse în termen de 24 ore de la publicarea rezultatelor procesului de recrutare şi selecţie, astfel cum s-a precizat, cu excepţia cazului în care intervin zilele de repaus obligatorii (sâmbătă şi duminică) sau zile declarate prin lege ca fiind zile libere, situaţie în care termenul se prelungeşte până în prima zi lucrătoare ulterioară publicării. Contestaţiile vor fi soluţionate de către Comisia de soluţionare a contestaţiilor. 

X. Calendarul derulării procedurii de recrutare și selecție:

	Afișare anunț de recrutare și selecție pe site-ul Institutului National de Transfuzie Sanguina ``Prof.Dr.C.T.Nicolau``, www.ints.ro și avizierul de la sediul Institutului National de Transfuzie Sanguina ``Prof.Dr.C.T.Nicolau``,
	09.11.2026

	Termen limită depunere dosare candidați
	20.11.2026

	Verificarea eligibilității dosarelor primite
	23.11.2026

	Evaluarea dosarelor candidaților
	24.11.2026

	Afisare anunț evaluare și verificare eligibilitate dosare
	25.11.2026

	Depunere contestații evaluare dosare
	26.11.2026

	Soluționare contestații evaluare dosare
	27.11.2026

	Afișare rezultate contestații evaluare dosare (dacă este cazul)
	27.11.2026

	Interviu
	02.12.2026

	Afișare anunț rezultate proba interviu 
	02.12.2026

	Depunere contestații rezultate proba interviu
	03.12.2026

	Solutionare contestații rezultate proba interviu
	04.12.2026

	Afișare rezultate contestații rezultate proba interviu
	04.12.2026

	Afișare rezultate finale
	04.12.2026


Desemnarea finală a candidaților admiși. 

Candidaţii vor fi declaraţi admişi în ordinea descrescătoare a punctajului, în limita numărului de posturi din anunţul de recrutare şi selecţie, după parcurgerea tuturor etapelor, inclusiv cea vizând soluţionarea contestaţiilor, dacă este cazul. 

Rezultatele contestaţiilor vor fi publicate prin afişare la avizier şi pe pagina de web a instituţiei.
Contestatiile se depun la Compartimentul RUNOS din cadrul Institutului National de Transfuzie Sanguina ``Prof.Dr.C.T.Nicolau ``din Bucuresti, Romania sau pot fi transmise si prin e-mail, la runos-inht@donare-sange.ro.
   DIRECTOR GENERAL,

 Ec. MIHALCIA Bălașa Tania  

  






                             

  ȘEF SERVICIU RUNOS-juridic,                                                                                                                     
Ec. Ionela DĂNUȚĂ   

